केंद्रीय मंत्री जितेंद्र सिंह बोले- हर संभव मदद की जा रही है
7 dead as cruiser vehicle falls into gorge in Jammu and Kashmir's Kishtwar, जम्मू-कश्मीर के किश्तवाड़ में बुधवार को खाई में वाहन गिरने से 7 लोगों की मौत हो गई। इस हादसे में 2 लोग घायल हुए हैं।
जम्मू-कश्मीर के किश्तवाड़ में बुधवार को खाई में वाहन गिरने से 7 लोगों की मौत हो गई। इस हादसे में 2 लोग घायल हुए हैं। यह जानकारी पुलिस ने न्यूज एजेंसी पीटीआई को दी है।
पुलिस ने बताया कि ढंगदुरु पावर प्रोजेक्ट के कर्मचारी इस वाहन में थे। दच्चन इलाके के पास पहुंचते ही वाहन अनियंत्रित होकर खाई में गिर गया। उस समय तेज बारिश भी हो रही थी।
केंद्रीय मंत्री जितेंद्र सिंह ने भी इस हादसे की पुष्टी की है। उन्होंने कहा कि प्रशासन की तरफ से हर संभव मदद की जा रही है।
अब हादसे के बाद की ये दो तस्वीरें देखिए...
अंधा मोड़ बना हादसे की वजह
किश्तवाड़ के डिप्टी कमिश्नर देवांश यादव ने कहा कि हादसा सुबह करीब 8 बजकर 35 मिनट में हुआ है। दच्चन इलाके में अंधा मोड़ के पास ड्राइवर ने गाड़ी से नियंत्रण खो दिया। इसके बाद गाड़ी कई सौ फीट गहरी खाई में गिर गई। गाड़ी में 10 लोग सवार थे। हादसे में 6 लोगों की मौके पर मौत हो गई। एक व्यक्ति की अस्पताल में मौत हो गई।
किश्तवाड़ में एक महीने पहले सेना का हेलिकॉप्टर क्रैश हुआ था 
किश्तवाड़ जिले में 4 मई को इंडियन आर्मी का ALH ध्रुव हेलिकॉप्टर क्रैश हो गया था। आर्मी ने बताया था कि दोनों पायलटों को चोटें आई हैं, लेकिन क्राफ्ट्समैन पब्बल्ला अनिल की मौत हो गई। मीडिया रिपोर्ट्स के मुताबिक, पिछले दो महीनों में ALH ध्रुव से जुड़ा यह तीसरा हादसा है। आर्मी के मुताबिक सुबह 11:15 बजे सेना के हेलिकॉप्टर ने एयर ट्रैफिक कंट्रोलर को तकनीकी खराबी की जानकारी दी थी। इसके बाद वह एहतियाती लैंडिंग के लिए आगे बढ़े। खराब और अंडरग्रोथ जमीन की वजह से हेलिकॉप्टर क्रैश हो गया। पूरी खबर पढ़ें...